
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  4 octombrie  2007               

PL-x  600 /2007                      


A V I Z

asupra proiectului de Lege pentru o alimentaţie sănătoasă în unităţile de învăţământ preuniversitar
                 În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru o alimentaţie sănătoasă în unităţile de învăţământ preuniversitar, trimis cu adresa nr. PL-x  600 din 18.09.2007  şi înregistrat cu nr.31/989 din 19.09.2007.
 În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
                Senatul, în calitate de primă Cameră sesizată, a adoptat acest proiect de lege, în şedinţa din  11 septembrie  2007.

                Consiliul Legislativ, prin avizul nr.465 din 10.04.2007, a avizat  favorabil  iniţiativa legislativă, cu observaţii şi propuneri.

                Guvernul, prin punctul său de vedere, trimis cu adresa nr.953 din 26.04.2007, susţine adoptarea iniţiativei legislative, sub rezerva însuşirii propunerilor şi observaţiilor formulate la pct.II.

                Potrivit prevederilor art.61 din Regulamentul Camerei Deputaţilor, republicat, Comisia a dezbătut propunerea legislativă  în şedinţa din  4 octombrie 2007.

               Membrii comisiei au examinat expunerea de motive, proiectul de lege supus avizării, care  are ca obiect crearea cadrului legislativ pentru o alimentaţie sănătoasă în unităţile de învăţământ preuniversitar, constând în interzicerea distribuirii, comercializării sau preparării alimentelor nesănătoase, de tip fast-food, şi a promovării unor asemenea produse în incinta unităţilor de învăţământ, precum  şi celelalte documente care însoţesc proiectul.
                 În urma dezbaterilor, Comisia juridică, de disciplină şi imunităţi a hotărât, cu unanimitate de voturi , avizarea favorabilă a proiectului de lege, cu următoarele amendamente admise:
	Nr. crt.
	Text proiect de lege
	Text propus de comisie

(autorul amendamentului)
	Motivare

	1.
	Art.15 –Constatarea încălcărilor prezentei legi se face de către reprezentanţii Autorităţii Naţionale pentru Protecţia Consumatorilor, ai Autorităţii Naţionale Sanitar Veterinare şi pentru Siguranţa Alimentelor, precum şi ai altor instituţii care au atribuţii de control al alimentelor.


	Art.16 –Constatarea contravenţiilor prevăzute la art.15 şi aplicarea sancţiunilor, se fac de către persoanele împuternicite din cadrul Autorităţii Naţionale pentru Protecţia Consumatorilor, al Autorităţii Naţionale Sanitar Veterinare şi pentru Siguranţa Alimentelor, precum şi al altor instituţii care au atribuţii de control al alimentelor.

Autor: Comisia juridică, de disciplină şi imunităţi 
	- Art.15 devine art.16, pentru o succesiune logică a normelor propuse. Se reformulează textul, pentru folosirea unui limbaj juridic adecvat.

	Nr. crt.


	Text proiect de lege
	Text propus de comisie

(autorul amendamentului)
	Motivare

	2.
	Art. 16 – Încălcarea prezentei legi constituie contravenţie şi se sancţionează de către Autoritatea Naţională pentru Protecţia Consumatorilor,  Autoritatea Naţională Sanitar Veterinară şi pentru Siguranţa Alimentelor, precum şi de alte instituţii care au atribuţii de control , după cum urmează:

	Art.15 – Nerespectarea prevederilor prezentei legi constituie contravenţie şi se sancţionează după cum urmează:

Autor: Comisia juridică, de disciplină şi imunităţi 

	- Se reformulează textul pentru a se evita repetiţia, având în vedere că norma propusă este preluată la art.16.


În raport de obiectul şi conţinutul reglementării, proiectul de lege face parte din categoria legilor ordinare. 
                                              PREŞEDINTE,                               SECRETAR,

                                              Sergiu ANDON                               George BĂEŞU
  Consilier,  C. Păduroiu

